Beautiful Day

„Beautiful Day“ je skladba írskej rockovej skupiny U2. Je to prvá skladba z albumu All That You Can’t Leave Behind z roku 2000, a bola vydaná ako hlavný singel z albumu. Skladba dosiahla veľký komerčný úspech, čím dopomohla albumu k zisku multi-platinovému statusu a je až dodnes jedným z najväčších hitov skupiny U2. Podobne ako viacero skladieb z albumu All That You Can’t Leave Behind. Skladba „Beautiful Day“ má zvuk predošlých skladieb skupiny. Tón gitary The Edgea bol vecou debát medzi členmi skupiny, ako ich nesúhlas či The Edge mal použiť zvuk podobný zvuku počas ich kariéry v 80. rokoch. Frontman skupiny, Bono skladbu popísal ako radostnú skladbu, ktorá je o človeku, ktorý stratí všetko, ale stále nachádza radosť v tom, čo mu ostalo.

Skladba získala pozitívne recenzie, a stala sa štvrtým singlom na 1. mieste v UK Singles Chart a prvým na 1. mieste v Holandsku. Skladba dosiahla 21. miesto v USA, čo je najvyššia pozícia v USA od singlu „Discothèque“ z roku 1997. V roku 2001 vyhrala skladba tri ceny Grammy v kategóriách Song of the Year, Record of the Year a Best Rock Performance by a Duo or Group with Vocal. Skupina hrala skladbu „Beautiful Day“ na každom zo svojich koncertov od jej koncertného debutu v roku 2001 počas turné Elevation Tour.

Písanie a nahrávanie
Skladbu „Beautiful Day“ bola písaná v niekoľkých etapách, pôvodne z kompozície zvanej „Always“ (neskôr vydaná ako B-strana), ktorú skupina vytvorila v malej izbe v Hanover Quay Studio. Avšak, oni boli pôvodne ohromení z toho, ako povedal gitarista The Edge: "As a straight rock song, it was pretty ho-hum."

Počas nahrávania pre album All That You Can’t Leave Behind, skupina sa rozhodla, že urobí odstup od experimentovania s elektronickou tanečnou hudbou v prospech "návratu k tradičnému zvuku U2". V tom istom čase skupina hľadala pokročilejší zvuk. To viedlo k debate medzi členmi skupiny, keď The Edge hral skladbu na gitare Gibson Explorer so zvukom, aký skupina hrala v ich predchádzajúcich albumoch až po album War z roku 1983. Bono bol rázne proti tomuto gitarovému zvuku, ktorý The Edge hral, ale The Edge nakoniec spor vyhral.

Štruktúra
Skladba „Beautiful Day“ je hraná v tempe 136 úderov za minútu v 4/4 takte. Skladba začína elektrickým klavírom s ozvenou hraným pred strunovým syntetizátorom, predstavujúcim akordovú postupnosť A–Bm7–D–G–D9–A. Po úvodnej línii "The heart is a bloom" nasledujú rytmické vstupy, v ktorých sa opakujú osminové noty na basovej gitare a bicí automat. Na 0:29 sa prvýkrát objavuje gitarový vzor arpeggio hraný The Edgeom, opakujúci sa cez kanály. Verše sú relatívne tiché až po refrén, keď The Edge začína hrať gitarový riff a takisto vstupujú Mullenove bicie. Počas refrénu Bono spieva umierneným spôsobom, v kontraste s The Edgeovým "hlasným, kričiacim" sprievodným spevom, sustainovým pokrikom "day".

Hudobné video
Hudobné video skladby ukazuje skupinu ako kráča okolo Parížskeho letiska Charlesa de Gaulla spolu so scénami, na ktorých hrá skupina na pristávacej ploche medzi pristávajúcimi a vzlietajúcimi lietadlami.

Alternatívny videoklip skladby, natočený v Èze vo Francúzsku bol použitý v bonusovom DVD U2 Exclusive CD! z The Best of 1990–2000 a U218 Videos DVD. Mesiac pred vydaním albumu, bola koncertná verzia skladby natočená v Dubline na streche hotelu The Clarence. Táto verzia sa objavila na DVD Elevation 2001: Live from Boston.

Zoznamy skladieb

Pozície v rebríčkoch

Referencie

Literatúra

Zdroj

Single z 2000
Piesne z 2000
Single skupiny U2
Piesne skupiny U2